
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  10ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 69/2024
Στη Λευκάδα σήμερα στις 26 του μηνός Μαρτίου, του έτους 2024, ημέρα Τρίτη και ώρα 15:30 ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10, όπως αντικαταστάθηκαν με αυτές του άρθρου 6 του Ν.5056/23 και την υπ΄ αριθ. 1237/94548/06.11.2023 εγκύκλιο του Υπ. Εσωτερικών, ύστερα από την με αρ. πρωτ. 5779/19.3.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.
ΠΑΡΟΝΤΕΣ                                                                      ΑΠΟΝΤΕΣ

	1
	Σκλαβενίτης Ευστάθιος (Πρόεδρος)
	1
	Γιαννιώτης Παναγιώτης 

	2
	Καραγιάννης Αθανάσιος
	2
	Γιαννούτσος Χαράλαμπος 

	3
	Σκληρός Φίλιππος 
	3
	

	4
	Κάτσενου Θεοδώρα
	4
	(οι οποίοι ήταν απόντες 

	5
	Βεργίνης Σπυρίδων 
	5
	 αν και κλήθηκαν νόμιμα)

	6
	Μαργέλη Μαρία 
	6
	

	7
	Μπακογιώργος Χρήστος 
	7
	

	8
	Κονιδάρης Κωνσταντίνος 
	8
	

	9
	Αρματάς Γεράσιμος 
	9
	

	10
	Λάζαρης Αρίστος 
	10
	

	11
	Γαντζίας Ιωάννης 
	11
	

	12
	Κωνσταντινίδη Σεβαστή
	12
	

	13
	Σολδάτος Γεώργιος 
	13
	

	14
	Λάζαρης Νικόλαος 
	14
	

	15
	Αραβανή Χριστίνα 
	15
	

	16
	Καλός Χαράλαμπος 
	16
	

	17
	Λύγδας Σπυρίδων 
	17
	

	18
	Μπελεγρίνος Σπυρίδων 
	18
	

	19
	Τσιρογιάννης Γεώργιος 
	19
	

	20
	Πεντεσπίτης Νικόλαος 
	20
	

	21
	Γαζής Γεώργιος 
	21
	

	22
	Αργυρός Νικόλαος 
	22
	

	23
	Δρακονταειδής Κωνσταντίνος  
	23
	

	24
	Σέρβος Κωνσταντίνος 
	24
	

	25
	Θερμός Ευάγγελος 
	25
	

	26
	Βερροιώτης Ευάγγελος 
	26
	

	27
	Βεροιώτης Αλέξανδρος 
	27
	

	28
	
	28
	

	29
	
	29
	


Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι επτά (27)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκε για συζήτηση ένα (1) θέμα Εκτός Ημερήσιας Διάταξης.

Ομόφωνα προτάχθηκαν και συζητήθηκαν μετά το 1ο θέμα της Η.Δ. τα θέματα 10ο  και 11ο  της Η.Δ.

Ο Δ.Σ. Μπελεγρίνος Σπυρίδων, αποχώρησε κατά την συζήτηση του 10ου θέματος της Η.Δ. το οποίο προτάχθηκε και συζητήθηκε μετά το 1ο θέμα της Η.Δ.

Οι Δ.Σ. Βερροιώτης Ευάγγελος και  Βεροιώτης Αλέξανδρος, αποχώρησαν πριν την ψηφοφορία του 11ου θέματος της Η.Δ. το οποίο προτάχθηκε και συζητήθηκε μετά το 10ο θέμα της Η.Δ.

Οι Δ.Σ. Γαντζίας Ιωάννης, Θερμός Ευάγγελος και Μπακογιώργος Χρήστος, αποχώρησαν πριν την συζήτηση του 2ου  θέματος της Η.Δ. 

Οι Δ.Σ. Αραβανή Χριστίνα, Τσιρογιάννης Γεώργιος και Λύγδας Σπυρίδων, αποχώρησαν πριν την συζήτηση του 3ου  θέματος της Η.Δ. 

Ο Δ.Σ. Αργυρός Νικόλαος, αποχώρησε πριν την συζήτηση του 8ου  θέματος της Η.Δ. 

Ο Δ.Σ. Σέρβος Κωνσταντίνος , αποχώρησε πριν την συζήτηση του 9ου  θέματος της Η.Δ. 

ΘΕΜΑ 10ο: Απόφαση Δ.Σ.  για την μετατροπή του 3ου  Δημοτικού Σχολείου Λευκάδας σε Πειραματικό.

                                                
Εισηγητές: Δρακονταειδής Κων/νος, επικεφαλής Δ.Π. «Όλοι για τη Λευκάδα»

 
     



Βερροιώτης Ευάγγελος, επικεφαλής Δ.Π. «Λαϊκή Συσπείρωση Λευκάδας»        

Ο Πρόεδρος του Δημ. Συμβουλίου κ. Ευστάθιος Σκλαβενίτης, έδωσε τον λόγο στον κ. Δρακονταειδή Κων/νο, επικεφαλής της Δ.Π. «Όλοι για τη Λευκάδα», ο οποίος κατέθεσε τα εξής:

«Σύμφωνα με το νόμο τα Πειραματικά σχολεία είναι σχολικές μονάδες Δημόσιας εκπαίδευσης οι οποίες έχουν σκοπό να υποστηρίξουν τον πειραματισμό, μέσω δημιουργικών δράσεων και την πιλοτική εφαρμογή νέων διδακτικών εργαλείων και καινοτομιών στο εκπαιδευτικό σύστημα. Η επιλογή γίνεται σε τυχαίο δείγμα μαθητών που εισάγονται σε αυτά με κλήρωση. 

Τα πειραματικά σχολεία, όπως επιστημονικά υποστηρίζει το σύνολο της εκπαιδευτικής κοινότητας θα πρέπει να είναι συνδεδεμένα με τα πανεπιστημιακά ιδρύματα (κυρίως τα Παιδαγωγικά Τμήματα), καθώς και το Ινστιτούτο Εκπαιδευτικής Πολιτικής (Ι.Ε.Π.)., ώστε με βάση την παιδαγωγική έρευνα να εφαρμόζουν τα εκπαιδευτικά προγράμματα που αυτά προτείνουν.

Στόχος τους είναι να συμβάλουν στην βελτίωση του εκπαιδευτικού σχεδιασμού και στην πιλοτική εφαρμογή της εκπαιδευτικής πολιτικής, ώστε να καλλιεργηθούν οι πλέον σύγχρονες και καινοτόμες εκπαιδευτικές μέθοδοι, πρακτικές και εργαλεία. Αν ο στόχος αυτός υλοποιηθεί είναι σαφές ότι το όφελος για την αναβάθμιση και ανάπτυξη του τόπου θα είναι μεγάλο. 

Συμπερασματικά, ο θεσμός των Πειραματικών σχολείων είναι εξαιρετικά σημαντικό και χρήσιμο εργαλείο, άρα στεκόμαστε, επί της αρχής, θετικά απέναντι στο θεσμό, αρκεί το θεσμικό πλαίσιο να υπηρετεί τον κανόνα της αναβαθμισμένης και ισότιμης εκπαίδευσης στις σχολικές μονάδες και όχι την δημιουργία σχολείων,χωρίς να υπάρχουν οι όροι και οι προϋποθέσεις ή σχολείων δυο ταχυτήτων.

Στα πλαίσια αυτά σχεδιάζεται και η μετατροπή του 3ου Δημοτικού σχολείου σε Πειραματικό.

Το θέμα όμως είναι αν πληρούνται τα κριτήρια και ιδιαίτερα αυτά της κατάλληλης κτιριακής και υλικοτεχνικής υποδομής, άρα οι όροι και οι προϋποθέσεις λειτουργίας του, ώστε να αξιολογηθεί ορθά η σχολική μονάδα αν μπορεί να παίξει έναν τέτοιο ρόλο. Η υπόθεση βρίσκεται στα τελευταία διαδικαστικά στάδια της, βαίνει δηλαδή προς οριστικοποίηση με τον έναν ή τον άλλο τρόπο.

     Η σχολική κοινότητα στο σύνολό της (ο Σύλλογος γονέων του 3ου Δημοτικού, ο Σύλλογος Διδασκόντων, ο Σύλλογος Εκπαιδευτικών Πρωτοβάθμιας Εκπαίδευσης ‘’Άγγελος Σικελιανός’’) έχει δημόσια εκφράσει την κατηγορηματική αντίθεση της, διότι δεν τηρούνται οι προϋποθέσεις που ο νόμος ορίζει, καθώς και άλλες ενστάσεις - αντιρρήσεις.

Πιο συγκεκριμένα εκτιμούν ότι:

α) Οι κτιριακές εγκαταστάσεις είναι απολύτως ανεπαρκείς. Λείπουν αίθουσες διδασκαλίας, αποθηκών, κ.λπ.. Είναι ενδεικτικό ότι το Τμήμα Ένταξης στεγάζεται σε λυόμενη αίθουσα στην αυλή. 

β) Το 3ο Δημοτικό Σχολείο συστεγάζεται με το 2ο Δημοτικό. Χρησιμοποιούν πολλούς κοινούς χώρους, όπως αίθουσα υπολογιστών, εκδηλώσεων, την αυλή για τα διαλείμματα, κ.α..Αντικειμενικά, η κοινή χρήση δυο σχολείων ενός Πειραματικού και ενός Κλασσικού θα δημιουργήσει σοβαρά προβλήματα και στα δυο.

γ) Μια από τις προϋποθέσεις για να υπάρχουν πραγματικά αναβαθμισμένα Πειραματικά σχολεία είναι και το να υπάρχει διασύνδεση τους με τα Ανώτατα Εκπαιδευτικά Ιδρύματα και κυρίως με τα Παιδαγωγικά τους τμήματα.Κάτι τέτοιο δεν φαίνεται εφικτό.

Παράλληλα, υπάρχουν και άλλα προβλήματα που πηγάζουν από τον ίδιο το νόμο, όπως:

1. Θεσμοθετείται η προσέλκυση χορηγών, αλλά και εξωσχολικών ‘’προσωπικοτήτων’’ μέσω του θεσμού του Συμβουλίου Στήριξης του σχολείου.

2. Η επιλογή των μαθητών δε θα γίνεται σύμφωνα με την διεύθυνση κατοικίας τους, αλλά με ηλεκτρονική κλήρωση, άρα χάνεται η έννοια του σχολείου της γειτονιάς.

3. Δεν απαιτείται η σύμφωνη γνώμη του Συλλόγου Διδασκόντων για την ίδρυση ενός Πειραματικού σχολείου, αλλά μπορεί να εγκριθεί η λειτουργία του ύστερα από πρόταση του Δ/ντή Α΄βάθμιας Εκπαίδευσης ή του Δ/ντή του σχολείου.

4. Καταργούνται οι οργανικές θέσεις εργασίας των εκπαιδευτικών που υπηρετούν εκεί δεδομένου ότι ο νόμος ορίζει ότι τοποθετούνται επί θητεία. Άρα στην πράξη αμφισβητείται ευθέως η οργανικότητα των θέσεων, άρα η σταθερή και μόνιμή εργασία.

Για τους λόγους αυτούς το Δημοτικό Συμβούλιο Λευκάδας,

Υιοθετώντας τις ανησυχίες της σχολικής κοινότητας (Σύλλογος γονέων του 3ου Δημοτικού, Σύλλογος Διδασκόντων 3ου Δημοτικού σχολείου, Σύλλογος Εκπαιδευτικών Πρωτοβάθμιας Εκπαίδευσης ‘’Άγγελος Σικελιανός’’), θεωρεί ότι δεν υφίστανται οι όροι και οι προϋποθέσεις για την λειτουργία του 3ου Δημοτικού σχολείου ως Πειραματικό.»

Στη συνέχεια ο λόγος δόθηκε στον κ. Βερροιώτη Ευάγγελο, επικεφαλής της Δ.Π. «Λαϊκή Συσπείρωση Λευκάδας»   ο οποίος κατέθεσε τα εξής:     

«Αναστάτωση επικρατεί σε γονείς και εκπαιδευτικούς λόγω της πρότασης από τη μεριά της Διεύθυνσης Πρωτοβάθμιας Εκπαίδευσης Λευκάδας για μετατροπή του 6θεσιου 3ου Δημοτικού Σχολείου σε Πειραματικό.
Οι γονείς και οι εκπαιδευτικοί αντιδρούν αφού αποδιοργανώνεται ο όλος οικογενειακός προγραμματισμός τους αφού θα αναγκαστούν να αλλάξουν σχολικό περιβάλλον τα παιδιά, μοιραζόμενα σε άλλα σχολεία, ενώ οι εκπαιδευτικοί χάνουν τις οργανικές τους θέσεις στο συγκεκριμένο σχολείο και θα οδηγηθούν σε άλλα. Επιπλέον, όλοι οι άμεσα ενδιαφερόμενοι καταγγέλλουν την έλλειψη χώρων και υποδομών στο κτιριακό συγκρότημα που συστεγάζεται το 3ο Δημοτικό μαζί με το 2ο Δημοτικό Σχολείο Λευκάδας. Επίσης, καταγγέλουν ότι αυτή η διαδικασία ξεκίνησε χωρίς την ενημέρωση κανενός, παρακάμπτοντας η ΔΠΕ το Σύλλογο Διδασκόντων του Σχολείου, το Σύλλογο Γονέων ενώ για αυτό το ζήτημα παραιτήθηκε ο Διευθυντής του Σχολείου.

Εκπαιδευτικοί και γονείς πραγματοποίησαν κινητοποίηση που συνοδεύτηκε με στάση εργασίας για τους εκπαιδευτικούς την Παρασκευή 23 Φεβρουαρίου και απαίτησαν από τον Διευθυντή Πρωτοβάθμιας Εκπαίδευσης το σταμάτημα της όλης διαδικασίας.

Το Δημοτικό Συμβούλιο αποφασίζει: 
Ζητάει το σταμάτημα της διαδικασίας απευθυνόμενο σε όλους τους αρμόδιους θεσμικούς παράγοντες που έχουν την ευθύνη της διαδικασίας.»
Στη συνέχεια ο Δήμαρχος Δρ. Ξενοφών Βεργίνης, είπε τα εξής: Λέω ναι στο πειραματικό και πρέπει η Λευκάδα να έχει ένα πειραματικό. Ο Δήμος από την πλευρά του θα προσφέρει ότι το καλύτερο σε υλικοτεχνική υποδομή σε όλα τα σχολεία.
Ο κ. Χαράλαμπος Καλός, στη συνέχεια είπε: Δεν τηρούνται ούτε οι τυπικές ούτε οι ουσιαστικές προϋποθέσεις για την μετατροπή του 3ου Δημοτικού Σχολείου Λευκάδας σε πειραματικό και γι΄αυτό το λόγο η παράταξή μας στέκεται θετικά στο αίτημα να εκφράσει (το Δ.Σ.) την αντίθεσή του στη μετατροπή αυτή.

Ο Κ. Δρακονταειδής Κων/νος κατέθεσε την πρότασή του, ως ανωτέρω και τίθεται σε ψηφοφορία. 

Με την διατύπωση του κ. Δρακονταειδή Κων/νου, συμφωνεί και ο Δ.Σ. Βερροιώτης Ευάγγελος.

Ο κ. Χαράλαμπος Καλός, καταθέτει την εξής πρόταση: Υιοθετώντας τους λόγους που αναφέρονται στις επιστολές του Συλλόγου Γονέων και κηδεμόνων, το Δ.Σ. αποφασίζει να ασκηθεί αίτηση ακύρωσης στο ΣτΕ του ΦΕΚ 748/31.1.2024 τεύχος Β, καθότι έχει έννομο συμφέρον και δεν έχει παρέλθει η αποσβεστική προθεσμία στο πεδίο που αφορά στη Λευκάδα.
Ο Δήμαρχος Δρ. Ξενοφών Ν. Βεργίνης, καταθέτει την παρακάτω τελική πρόταση: Ναι στην ίδρυση και λειτουργία πειραματικού Σχολείου στη Λευκάδα, αλλά με πλήρωση των βασικών και αναγκαίων προϋποθέσεων.»

Ακολούθησε ψηφοφορία.

Υπέρ της πρότασης του κ. Δημάρχου ψήφισαν δεκαπέντε (15) Δ.Σ.

Υπέρ της πρότασης του κ. Χαράλαμπου Καλού, ψήφισαν έξι (6) Δ.Σ. οι κ.κ. Καλός Χαράλαμπος, Λύγδας Σπυρίδων, Τσιρογιάννης Γεώργιος, Πεντεσπίτης Νικόλαος, Γαζής Γεώργιος και Αργυρός Νικόλαος.
Υπέρ της πρότασης του κ. Κων/νου Δρακονταειδή, ψήφισαν πέντε (5) Δ.Σ. οι κ.κ. Δρακονταειδής Κωνσταντίνος,  Σέρβος Κωνσταντίνος, Θερμός Ευάγγελος, Βερροιώτης Ευάγγελος και  Βεροιώτης Αλέξανδρος
Το Δ.Σ. αφού έλαβε υπόψη του τα ανωτέρω 
ΚΑΤΑ ΠΛΕΙΟΨΗΦΙΑ ΑΠΟΦΑΣΙΖΕΙ

Ναι στην ίδρυση και λειτουργία πειραματικού Σχολείου στη Λευκάδα, αλλά με πλήρωση των βασικών και αναγκαίων προϋποθέσεων.

            Η απόφαση αυτή πήρε αρ.69/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

